Нядзіўна, што з нагоды двайнога выпуску многія хвалююцца, ці хопіць усім выпускнікам рабочых месцаў, бо сёлета, літаральна гэтымі днямі, размеркаванне праходзяць як маладыя людзі, якія паступілі ва ўстановы вышэйшай адукацыі ў 2012 годзе, так і тыя, хто быў абітурыентам праз год. Каб даведацца, як такая ўнікальная сітуацыя паўплывала на размеркаванне будучых педагогаў, мы накіраваліся ў Беларускі дзяржаўны педагагічны ўніверсітэт імя Максіма Танка на факультэт прыродазнаўства, чые старшакурснікі размяркоўваюцца аднымі з першых у гэтай УВА.